13 Pavuaye upatuka mu ntempelo, umue wa ku bayidi bende wakamuambila ne: “Mulongeshi, tangila! mabue ne nzubu bimpe bia dikema!”+2 Kadi Yezu wakamuambila ne: “Udi mumone nzubu minene eyi anyi? Kabakushiya dibue pa mutu pa dikuabu muaba eu kabayi badibumbule nansha.”+3 Pavuaye musombe ku Mukuna wa Olive mutangile ku ntempelo, Petelo ne Yakobo ne Yone ne Andele bakamukonka pa nkayabu ne:4 “Tuambila, malu aa neenzeke dîba kayi? Ntshinyi tshikala tshimanyinu tshia dîba dikala malu aa onso ne bua kufika ku nshikidilu?”+5 Ke Yezu kutuadija kubambila ne: “Nudimuke bua muntu kanupambuishi.+6 Bantu ba bungi nebalue mu dîna dianyi, bamba ne: ‘Meme ke yeye,’ ne nebapambuishe bantu ba bungi.7 Kabidi, panudi numvua bakula bua mvita ne ngumu ya mvita, kanupampakanyi to; malu aa adi ne bua kuenzeka, kadi nshikidilu ki mmuanji kulua to.+8 “Bualu tshisamba netshiluishe tshisamba tshikuabu, bukalenge nebuluishe bukalenge bukuabu;+ buloba nebukanke ku muaba ne ku muaba; nekuikale kabidi biyole bia nzala.+ Malu aa adi ntuadijilu wa tunyinganyinga.+9 “Kadi nuenu, nuikale badimuke. Bantu nebanufile ku bilumbuluidi biabu,+ nebanukume mu nsunagoga,+ nebanuimanyike kumpala kua banguvena ne bakalenge bua bualu buanyi bua tshikale bujadiki kudibu.+10 Kabidi, badi ne bua kuanji kuyisha lumu luimpe mu bisamba bionso.+11 Nunku padibu baya nenu bua kunufila, kanudianjidi kuditatshisha bua tshia kuamba; kadi tshidibu banupesha pa dîba adi, nutshiambe, bualu ki nnuenu badi bakula, kadi nnyuma muimpe.*+12 Kabidi, muntu neafile muanabu ku lufu, tatu neafile muanende, bana nebatombokele baledi ne nebabashipeshe.+13 Nunku nebanukine kudi bantu bonso bua dîna dianyi.+ Kadi muntu udi munanukile* too ne ku nshikidilu+ neapandishibue.+14 “Kadi panudi numona tshintu tshia muendi tshidi tshikebesha kabutu+ tshimane muaba uditshi katshiyi ne bua kuikala (muntu udi ubala ikale ne dijingulula dia malu), dîba adi badi mu Yudaya batuadije kunyemena ku mikuna.+15 Muntu udi pa mutu pa nzubu katuluki to, kabuedi nansha mu nzubu muende bua kuangata tshintu;16 ne muntu udi mu budimi kapinganyi ku bintu bidi panyima bua kuangata tshilamba tshiende tshia pa mutu to.17 Diakabi bua bakaji bikala ne mafu ne bikala bamusha bana mu matuku au!+18 Tungunukayi ne kusambila bua bualu ebu kabuenzeki tshikondo tshia muvu wa mashika makole;*19 bualu matuku au neikale matuku a dikenga+ ditu kadiyi dianji kuenzeka katshia ku tshibangidilu tshia bufuki buvua Nzambi mufuke too ne ku tshikondo atshi, ne kadiakuenzeka kabidi to.+20 Mu bulelela, bu Yehowa* kayi mukepeshe matuku au, kakuvua muntu uvua mua kupanda. Kadi bua basungula badiye musungule, mmukepeshe matuku au.+21 “Nunku kabidi, muntu yeye munuambile ne: ‘Monayi, Kristo udi apa,’ anyi ‘Monayi, udi kuaka,’ kanuitabi bualu ebu to.+22 Bualu ba-Kristo ba dishima ne baprofete ba dishima nebajuke,+ ne nebenze bimanyinu ne malu a kukema bua kupambuisha, kuoku mushindu, basungula.23 Nunku, nuenu nuikale batabale.+ Ndi mudianjile kunuambila malu onso.24 “Kadi mu matuku au, panyima pa dikenga adi, dîba nedifiikuluke, ne ngondo kakufila butoke buende to,+25 ne mitoto neyikuluke mu diulu, ne nebanyukule makole a mu diulu.26 Pashishe nebamone Muana wa muntu+ ulua mu matutu ne bukole bua bungi ne butumbi.+27 Pashishe yeye neatume banjelu ne neasangishe basungula bende pamue kumbukila ku mpepele inayi, kumbukila ku ditengu dia buloba too ne ku ditengu dia diulu.+28 “Nanku nulongele tshilejilu etshi kudi mutshi wa mfigi: Diakamue padi katamba kawu katekete kasasa kapatula tubeji tuaku, nudi numanya ne: muvu wa luya lukole* udi pabuipi.+29 Bia muomumue nuenu kabidi, panudi numona malu aa enzeka, numanye ne: udi pabuipi ku biibi.+30 Bulelela ndi nnuambila ne: tshipungu tshia bantu etshi katshiakupita nansha kakese too ne padi malu aa onso enzeka.+31 Diulu ne buloba nebipite,+ kadi mêyi anyi kaakupita nansha kakese.+32 “Bua dituku adi ne dîba adi muntu nansha umue ki mmumanye, nansha banjelu badi mu diulu, nansha Muana, kadi anu Tatu.+33 Nuikale badimuke, nushale batabale,+ bualu kanuena bamanye dîba diakumbana tshikondo tshisungula.+34 Bidi anu bu muntu uvua muenze luendu ku babende, mushiye nzubu wende ne mupeshe bapika bende bukokeshi,+ muntu ne muntu wende mudimu, kutuminaye mulami wa ku tshiibi dîyi bua kushala mutabale.+35 Nunku nushale batabale, bualu kanuena bamanye dîba didi mfumu wa nzubu ulua,+ ni walua dilolo anyi mundankulu anyi kumpala kua kutshiabu* peshi mu dinda menemene,+36 bua padiye ulua mu tshimpitshimpi, kanusanganyi balale tulu.+37 Kadi tshindi nnuambila, ndi ntshiambila bantu bonso ne: Nushale batabale.”+
Note
^ Anyi “spiritu munsantu; nyuma wa tshijila.” Tang. Diumv.
lua_Latn vec_Latn lua_Latn